Държавен вестник, бр. 36, 2012 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  36
4. срок на валидност на офертата, който 
не може да бъде по-кратък от 5 месеца, счи­
тано от датата на подаване на заявлението 
за кандидатстване;
5. дата на офертата и подпис на оферен­
та; оферентите – чуждестранни лица, трябва 
да представят документ за правосубектност 
съгласно националното им законодателство; 
оферентите – строители, да бъдат вписани в 
регистъра на Камарата на строителите;
6. офертите се предоставят в оригинал, при­
ложени към заявлението за кандидатстване;
7. офертата трябва да бъде адресирана до 
кандидата;
8. предоставените оферти трябва да са 
независими и съпоставими. 
Чл. 17. (1) За инвестиции по сектори 03 и 
04 кандидатът трябва да представи предвари­
телни споразумения (договори) и/или писма 
за намерение с производители/търговци на 
риба и рибни продукти и/или на продукти 
от аквакултури, които ще осъществяват тър­
говска дейност на територията на пазарната 
структура за първата прогнозна година.
(2) С представените документи по ал. 1 
кандидатът трябва да гарантира, че на те­
риторията на пазарната структура ще бъдат 
предлагани продукти с произход предимно 
от местни улови и аквакултури (повече от 50 
на сто от прогнозния капацитет на пазарната 
структура).
Чл. 18. За проектите, реализирани с цел 
гарантиране на съответствие със стандартите 
от правото на Европейския съюз, касаещи 
околната среда, здравето на хората и здра­
вето на животните, хигиената и хуманното 
отношение към животните, отпускането на 
безвъзмездна финансова помощ е допустимо 
до датата, на която тези стандарти стават 
задължителни за предприятията.
Чл. 19. Не се предоставя безвъзмездна фи­
нансова помощ за проекти, включващи инвес­
тиции в местата по националната екологична 
мрежа Натура 2000, когато тези инвестиции 
не отговарят на изискванията на Закона за 
биологичното разнообразие (ЗБР), Закона за 
опазване на околната среда (ЗООС) и съответ­
ните подзаконови нормативни актове, както 
и предвидените ограничения в заповедите за 
определянето на тези места и плановете за 
управлението им.
Раздел V
Допустимост на дейностите и разходите
Чл. 20. (1) Допустими за финансиране са 
дейностите по сектори, посочени в заявлението 
за кандидатстване съгласно приложение № 1.
(2) Допустими за финансиране са следните 
разходи, предназначени за осъществяване на 
дейностите по ал. 1 и постигане на целите 
по чл. 2:
1. разходи за строително-монтажни работи;
2. закупуване на нови машини и оборудва­
не (включително компютърно), съоръжения 
и други, пряко свързани с предвидената ин­
вестиция, в това число и разходи, включени 
в продажната цена за осъществяване на дос­
тавката, инсталиране, изпитване и въвеждане 
в експлоатация на оборудването (машините), 
съоръженията, включително придобити чрез 
финансов лизинг;
3. специализирана складова техника и спе­
циализирани транспортни средства, отговаря­
щи на капацитета и нуждите на стопанството, 
свързани с подобряване на производството, 
включително придобити чрез финансов ли­
зинг; с цел преценка на това съответствие 
изпълнителният директор на ИАРА определя 
оценяваща комисия, която да се произнесе 
относно тяхната необходимост, съобразно 
капацитета и нуждите на производствената 
дейност на кандидата във връзка с количест­
вото продукция, за която е разработена 
производствената програма, заложена в ин­
вестиционното намерение, част Б; 
4. закупуване на ноу-хау, патентни права 
и лицензи, необходими за изготвяне и/или 
изпълнение на проекта;
5. закупуване на софтуер, включително 
разходите за доставка, инсталация, тестване 
и въвеждане в експлоатация, включително 
придобити чрез финансов лизинг;
6. разходи за подготовка на проекта, ин­
женерни проучвания, оценки и анализи и 
изготвяне на технически и/или технологичен 
проект, които са на стойност до 5 на сто от 
общата стойност на допустимите разходи 
по проекта, но не повече от левовата рав­
ностойност на 50 000 евро; технологичният 
проект следва да е изготвен от специалист с 
образование, съответстващо на спецификата 
на технологията;
7. закупуване на земя, която има пряка 
връзка с предвидената инвестиция и е в размер 
до 10 на сто от общите допустими разходи 
по проекта;
8. инвестиции във възобновяеми енер­
гийни източници (ВЕИ) за получаване на 
топлинна и/или електроенергия, необходими 
и пряко свързани с производствената дейност 
на кандидата, включително придобити чрез 
финансов лизинг;
9. въвеждане на системи за контрол на 
качеството, безопасни условия на труд и опаз­
ване на околната среда и водите и достигане 
на съответствие с международно признати 
стандарти;
10. обучение на персонала, зает с произ­
водствената дейност, пряко свързана с пред­
видената инвестиция;
11. инвестиции в пречиствателни съоръже­
ния за отпадни води и оборудване, свързано 
с опазването на околната среда, включително 
придобити чрез финансов лизинг;